CELEX: 62020CA0515
Language: et
Date: 2022-02-03 00:00:00
Title: Kohtuasi C-515/20: Euroopa Kohtu (kuues koda) 3. veebruari 2022. aasta otsus (Bundesfinanzhof eelotsusetaotlus – Saksamaa) – B AG versus Finanzamt A (Eelotsusetaotlus – Käibemaks – Direktiiv 2006/112/EÜ – Artikkel 122 – Vähendatud käibemaksumäär küttepuude tarnetele – Eristamine toote objektiivsete tunnuste ja omaduste alusel – Põletamiseks mõeldud erineval kujul puit, mis rahuldab tarbija seisukohast samu vajadusi ja konkureerib omavahel – Neutraalse maksustamise põhimõte)

21.3.2022   
            
            
               ET
            
            
               Euroopa Liidu Teataja
            
            
               C 128/3
            
         
      Euroopa Kohtu (kuues koda) 3. veebruari 2022. aasta otsus (Bundesfinanzhof eelotsusetaotlus – Saksamaa) – B AG versus Finanzamt A
      (Kohtuasi C-515/20) (1)
      
      (Eelotsusetaotlus - Käibemaks - Direktiiv 2006/112/EÜ - Artikkel 122 - Vähendatud käibemaksumäär küttepuude tarnetele - Eristamine toote objektiivsete tunnuste ja omaduste alusel - Põletamiseks mõeldud erineval kujul puit, mis rahuldab tarbija seisukohast samu vajadusi ja konkureerib omavahel - Neutraalse maksustamise põhimõte)
      (2022/C 128/03)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Hageja: B AG
      
         Kostja: Finanzamt A
      
         Resolutsioon
      
      
                  1.
               
               
                  Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 122 tuleb tõlgendada nii, et mõiste „küttepuud“ selle artikli tähenduses hõlmab mis tahes puitu, mis on oma objektiivsete omaduste poolest ette nähtud üksnes põletamiseks.
               
            
                  2.
               
               
                  Direktiivi 2006/112 artiklit 122 tuleb tõlgendada nii, et liikmesriik, kes kehtestab selle sätte alusel küttepuude tarnetele vähendatud käibemaksumäära, võib kombineeritud nomenklatuuri alusel piirata selle maksumäära kohaldamisala küttepuude tarnete teatud kategooriatega tingimusel, et järgitakse neutraalse maksustamise põhimõtet.
               
            
                  3.
               
               
                  Neutraalse maksustamise põhimõtet tuleb tõlgendada nii, et sellega ei ole vastuolus, kui riigisiseses õiguses on hakkpuidu tarned välistatud käibemaksu vähendatud maksumäära kohaldamisalast, samas kui see on muul kujul küttepuudele kohaldatav, kuid seda tingimusel, et hakkpuitu ei saa keskmise tarbija seisukohalt asendada küttepuudega muul kujul; seda peab kontrollima eelotsusetaotluse esitanud kohus.
               
            
         (1)  ELT C 28, 25.1.2021.